1. pielikums

Ārlietu ministrijas

2022. gada 21. oktobra

grantu projektu konkursa nolikumam

**Attiecināmo izmaksu klasifikācija**

1. Attiecināmās izmaksas var plānot divās izmaksu kategorijās:
	1. Priekšizpētes vizītes īstenošanas izmaksas;
	2. Priekšizpētes vizītes administrēšanas izmaksas.
2. Priekšizpētes vizītes īstenošanas izmaksās ietilpst šādi izdevumi:
	1. atlīdzība ekspertam par īstenošanu[[1]](#footnote-1);
	2. dienas naudas un viesnīcas (naktsmītnes) izdevumi ekspertiem;[[2]](#footnote-2)
	3. ceļojumu apdrošināšana.[[3]](#footnote-3) Ceļojumu apdrošināšanu var paredzēt ekspertam uz laiku, kad viņš priekšizpētes vizītes ietvaros uzturas ārvalstī;
	4. ceļa (transporta) izdevumi[[4]](#footnote-4):
		1. dzelzceļa transportu, gaisa transportu, ūdenstransportu, starpvalstu koplietošanas autotransportu (autobusu) biļetes drīkst iegādāties tikai ekonomiskajā klasē;
		2. izdevumus par taksometra izmantošanu drīkst plānot tikai par braukšanu līdz lidostai, dzelzceļa stacijai, autoostai, kuģu piestātnei un no tām (arī no dzīvesvietas un atpakaļ);
	5. izdevumi, kas saistīti ar vīzu kārtošanu;
	6. maksājumi bankai par jaunu kontu atvēršanu un komisijas maksas;
	7. COVID-19 medicīniskie izmeklējumi, kas saistīti ar spēkā esošajiem epidemioloģiskās drošības pasākumiem Covid-19 infekcijas izplatības ierobežošanai;
	8. reprezentācijas izdevumi;
3. Administrēšanas izmaksās ietilpst šādi izdevumi:
	1. atlīdzība administratīvajam personālam (grāmatvedim vai citam priekšizpētes vizītes administrēšanā iesaistītajam personālam) [[5]](#footnote-5)
4. Administrēšanas izmaksas nedrīkst pārsniegt 10% no kopējā priekšizpētes vizītes budžeta līguma slēgšanas brīdī. Ja priekšizpētes vizītes īstenošanas laikā tiek samazināts izlietotā finansējuma apmērs, administrēšanas izmaksas nedrīkst pārsniegt 20% no kopējā priekšizpētes vizītes budžeta aktivitāšu īstenošanas perioda beigās.
1. Ministru kabineta 2010. gada 27. jūlija noteikumi Nr. 672 "Noteikumi par attīstības sadarbības projekta īstenošanā iesaistītās personas maksimālo atlīdzību, dienas naudu un viesnīcas (naktsmītnes) izdevumu apmēru" [↑](#footnote-ref-1)
2. Ministru kabineta 2010. gada 12. oktobra noteikumi Nr. 969 “Kārtība, kādā atlīdzināmi ar komandējumiem saistītie izdevumi” un Ministru kabineta 2010. gada 27. jūlija noteikumi Nr. 672. [↑](#footnote-ref-2)
3. Ministru kabineta 2010. gada 12. oktobra noteikumi Nr. 969 [↑](#footnote-ref-3)
4. Ministru kabineta 2010. gada 12. oktobra noteikumi Nr. 969 [↑](#footnote-ref-4)
5. Atlīdzību projekta administratīvajam personālam aprēķina saskaņā ar Ministru kabineta 2010. gada 27. jūlija noteikumiem Nr. 672. [↑](#footnote-ref-5)